Austrālijas noteikumi, kas ievieš obligātu centralizēto tīrvērti, ir izklāstīti Corporations Amendment (Central Clearing and SingleSided Reporting) Regulation 2015. Noteikumi ievieš noteiktu klašu ārpusbiržas atvasināto instrumentu procentu likmju centrālo tīrvērti attiecībā uz dažām galvenajām pašmāju un ārvalstu bankām, kas darbojas kā tirgotāji Austrālijas ārpusbiržas atvasināto instrumentu tirgū. 2015. gada decembrī ASIC Derivative Transaction Rules (Clearing) 2015 ieviesa ārpusbiržas atvasināto instrumentu procentu likmju obligātu centrālo tīrvērti, kas denominēti vairākās vadošajās valūtās. Tīrvērtes pienākumu sāka piemērot no 2016. gada aprīļa.

Attiecībā uz atlikušajām četrām jurisdikcijām tika uzskatīts, ka to tiesiskais regulējums attiecībā uz centrālajām bankām un valsts parāda pārvaldības iestādēm nav pietiekami modernizēts, lai tās varētu iekļaut atbrīvoto vienību sarakstā. Tomēr ziņojumā ir secināts, ka Komisija "uzraudzīs jaunākās norises un ziņos par tām", kad to noteikumi tiks pabeigti.

Honkongā ārpusbiržas atvasināto instrumentu tirgus reformu īstenošana ir divpakāpju process. Tiesiskais regulējums tiek ieviests, izmantojot primāros tiesību aktus, jo īpaši Securities and Futures (Amendment) Ordinance 2014, kas groza sākotnējo 2002. gada Securities and Futures Ordinance (SFO). Tam seko sekundārie tiesību akti (t. i., noteikumi), kuros izklāstītas detalizētas prasības attiecībā uz ziņošanas, tīrvērtes un tirdzniecības pienākumiem, ko izveidojusi Vērtspapīru un standartizētu nākotnes darījumu komisija (SFC) ar Honkongas Monetārās iestādes (HKMA) piekrišanu un pēc apspriešanās ar sekretāru finanšu jautājumos.

Provinču līmenī ziņošanas pienākumu īsteno ar noteikumiem, ko ieviesis katras provinces vērtspapīru regulators. Ontārio, Kvebekā un Manitobā pastāv īpaši noteikumi; visās citās provincēs (DI jurisdikcijās) ziņošanas pienākums tiek īstenots, izmantojot Daudzpusējo instrumentu 96-101 "Trade Repositories and Derivatives Data Reporting" (DI 96-101). Tirdzniecības ziņošanas noteikumi ir pilnībā spēkā visās provincēs kopš 2016. gada novembra. Provinču un daudzpusējie instrumenti ir būtiski saskaņoti attiecībā uz ziņošanas pienākumu un pieprasa ziņot par darījumiem, kas ietver vismaz vienu vietējo darījumu partneri. Federālā līmenī, B-7 pamatnostādne pieprasa federāli regulētām finanšu iestādēm iesniegt ziņojumus par darījumiem saskaņā ar ziņošanas noteikumiem, kas ir spēkā provincē, kurā atrodas to galvenais birojs vai kurā ir to galvenā uzņēmējdarbības vieta.

Riska mazināšanas metodes

Tāpat kā attiecībā uz tīrvērtes pienākumu, arī šajā gadījumā OSFI pamatnostādnes piemēro tikai federāli regulētām finanšu iestādēm. Tāpēc centrālās bankas un visas publiskās iestādes ir ārpus OSFI noteikumu par riska mazināšanas metodēm darbības jomas. Provinču līmenī reģistrācijas noteikumu ir paredzēts piemērot tikai atvasināto instrumentu tirgotājiem. Tādējādi centrālās bankas un valsts parāda pārvaldības iestādes šobrīd ir ārpus šo noteikumu darbības jomas. Kamēr nav izstrādāta reģistrācijas noteikumu galīgā versija, tiek paredzēts ka to piemērošana joma tiks mainīta.

5.3.Honkonga

Tīrvērtes pienākums

Tīrvērtes pienākums attiecas uz procentu likmju mijmaiņas līgumu (IRS) darījumiem starp lielākajiem tirgotājiem. Tie ietver Honkongas pilnvarotās iestādes, naudas brokerus, ko apstiprinājusi HKMA saskaņā ar banku rīkojumu (AMB), vai licencētās korporācijas, kas sasnieguši minimālo tīrvērtes slieksni. Lielākie tirgotāji ārpus Honkongas ir iepriekš noteikti sarakstā, ko publicējusi SFC. Sarakstā iekļautas vienības, piemēram, lielāko procentu likmju mijmaiņas līgumu centrālo darījumu partneru tīrvērtes dalībnieki vairākos tirgos vai globāli sistēmiski nozīmīgās bankās, ko publicējusi Finanšu stabilitātes padome. Tā kā ārvalstu centrālās bankas un valsts parāda pārvaldības iestādes neietilpst nevienā no šīm kategorijām, Honkongā uz tām neattiecas tīrvērtes pienākums.

Ziņošanas pienākums

Tā kā ziņošanas pienākuma 1. posms attiecas uz gandrīz tām pašām vienībām kā tīrvērtes pienākums, ziņošanas pienākums neattiecas uz ārvalstu centrālajām bankām un valsts parāda pārvaldības iestādēm. Savukārt 2. posmā ziņošanas prasību piemērošanu tiek attiecināta uz visām piecām aktīvu klasēm un palielina ziņojamās informācijas apjomu, bet tas nemaina vienību kopu, uz kuru attiecas pienākums. Tādējādi ārvalstu centrālās bankas un valsts parāda pārvaldības iestādes paliks atbrīvotas no ziņošanas pienākuma.

Riska mazināšanas metodes

Riska mazināšanas standartus, ko nosaka SFC, kopumā, piemēros tikai tik ilgi, kamēr ārpusbiržas atvasināto instrumentu darījumi būs iegrāmatoti SFC licencētās sabiedrībās. Tā kā šobrīd tas tā nav, tad šie standarti nebūs piemērojami ārpusbiržas atvasināto instrumentu darījumiem. No otras puses, regulējums, ko izstrādājusi HKMA, attiecas gan uz iekšzemes, gan ārvalstu pilnvarotajām iestādēm saistībā ar atvasināto instrumentu darījumiem, kuriem neveic centralizētu tīrvērti un kuri noslēgti ar "nodrošinātu vienību". "Nodrošinātu vienību" definīcija nepārprotami izslēdz centrālās bankas un atbilstīgas publiskā sektora vienības (PSV). Tādējādi uz centrālajām bankām neattieksies ierosinātais regulējums, ja vien tām būs centrālās bankas statuss to attiecīgajās jurisdikcijās. Attiecībā uz PSV, ja vien vienība kvalificējas kā PSV kapitāla pietiekamības mērķiem savā jurisdikcijā (neatkarīgi no tā, vai tai ir vai nav pienākums iesaistīties valsts parāda pārvaldībā), tā būs atbrīvota no riska mazināšanas prasībām.

5.4.Meksika

Tīrvērtes pienākums

Saskaņā ar Circular 4/2012 tikai vietējām bankām un brokeru uzņēmumiem tiek piemērota prasība veikt ārpusbiržas atvasināto instrumentu darījumu tīrvērti, izmantojot centrālos darījumu partnerus, veicot darījumus ar citām vietējām bankām vai brokeru uzņēmumiem, vietējiem vai ārvalstu institucionālajiem ieguldītājiem, vai ārvalstu bankām vai brokeru uzņēmumiem. Tādējādi centrālās bankas un valsts parāda pārvaldības iestādes ir atbrīvotas no tīrvērtes pienākuma.

Ziņošanas pienākums

Circular 4/2012 nosaka, ka gadījumā, ja atvasināto instrumentu darījums tiek noslēgts starp vietējo darījumu partneri, uz kuru attiecas ziņošanas prasība, un vienību, kas izveidota ārvalsts jurisdikcijā, tikai Meksikas finanšu vienībai ir juridisks pienākums ziņot BdM par atvasināto instrumentu darījumu. Tādējādi centrālās bankas un valsts parāda pārvaldības iestādes ir atbrīvotas no šī pienākuma.

Riska mazināšanas metodes

Ņemot vērā, ka riska mazināšanas metodes, kas noteiktas Circular 4/2012, attiecas uz vietējām bankām, brokeru uzņēmumiem, ieguldījumu fondiem, vispārējo noguldījumu krātuvēm un sofomes, ārvalstu centrālās bankas un valsts parāda pārvaldības iestādes ir atbrīvotas no pienākuma piemērot šīs riska mazināšanas metodes.

5.5.Singapūra

Tīrvērtes pienākums

Saskaņā ar noteikumu projektu par obligātu tīrvērti, kas izdots apspriešanai 2015. gadā, MAS ir ierosinājusi, ka virkne starptautisko institūciju, tostarp ārvalstu centrālās bankas un visas publiskās iestādes, ir jāatbrīvo no tīrvērtes pienākumiem. MAS plāno saglabāt ierosināto atbrīvojumu galīgajos noteikumos.

Ziņošanas pienākums